CELEX: 31985R3813
Language: el
Date: 1985-12-23
Title: Κανονισμός (ΕΟΚ) αριθ. 3813/85 της Επιτροπής της 23ης Δεκεμβρίου 1985 που τροποποιεί τις διατάξεις των άρθρων 12 και 13 και του παραρτήματος Ι του κανονισμού (ΕΟΚ) αριθ. 1751/84 που καθορίζει ορισμένες διατάξεις εφαρμογής του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγής

Avis juridique important

|

31985R3813

Κανονισμός (ΕΟΚ) αριθ. 3813/85 της Επιτροπής της 23ης Δεκεμβρίου 1985 που τροποποιεί τις διατάξεις των άρθρων 12 και 13 και του παραρτήματος Ι του κανονισμού (ΕΟΚ) αριθ. 1751/84 που καθορίζει ορισμένες διατάξεις εφαρμογής του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγής  

Επίσημη Εφημερίδα αριθ. L 368 της 31/12/1985 σ. 0007 - 0008 Ισπανική ειδική έκδοση: Κεφάλαιο 02 τόμος 16 σ. 0070  Πορτογαλική ειδική έκδοση : Κεφάλαιο 02 τόμος 16 σ. 0070 

***** ΚΑΝΟΝΙΣΜΟΣ (ΕΟΚ) αριθ. 3813/85 ΤΗΣ ΕΠΙΤΡΟΠΗΣ  της 23ης Δεκεμβρίου 1985  που τροποποιεί τις διατάξεις των άρθρων 12 και 13 και του παραρτήματος Ι του κανονισμού (ΕΟΚ) αριθ. 1751/84 που καθορίζει ορισμένες διατάξεις εφαρμογής του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3599/82 του Συμβουλίου της 21ης Δεκεμβρίου 1982 για το καθεστώς προσωρινής εισαγωγής (1), όπως τροποποιήθηκε από τον κανονισμό (ΕΟΚ) αριθ. 1620/85 (2), και ιδίως το άρθρο 33,  Εκτιμώντας:  ότι ο κανονισμός (ΕΟΚ) αριθ. 1751/84 της Επιτροπής της 13ης Ιουνίου 1984 που καθορίζει ορισμένες διατάξεις εφαρμογής του κανονισμού (ΕΟΚ) αριθ. 3599/82 του Συμβουλίου για το καθεστώς της προσωρινής εισαγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 1637/85 (4) καθορίζει, στο άρθρο 12 παράγραφος 2 αυτού, ορισμένες προϋποθέσεις σύμφωνα με τις οποίες γίνεται χρήση του δελτίου ΑΤΑ· ότι θεωρείται σκόπιμο να διευρυνθεί η χρήση του δελτίου αυτού εντός της Κοινότητας και να καθοριστεί ένας πίνακας με τους σπουδαιότερους τύπους εμπορευμάτων που ενδεχόμενα θα εισάγονται προσωρινά με την κάλυψη του δελτίου ΑΤΑ:  ότι ο εν λόγω κανονισμός καθορίζει αφενός, στο άρθρο 13, τις περιπτώσεις κατά τις οποίες δεν υπάρχει υποχρέωση κατάθεσης της προσωρινής εισαγωγής και αφετέρου καθορίζει, στο παράρτημα Ι, τις περιπτώσεις κατά τις οποίες οι αρμόδιες αρχές δεν απαιτούν τη σύσταση εγγύησης· ότι είναι απαραίτητο να καθιερωθούν ορισμένες διευκολύνσεις που θα παρέχονται κατά την προσωρινή εισαγωγή υλικού ραδιοτηλεοπτικών παραγωγών και ανταποκρίσεων, και οχημάτων ειδικά διασκευασμένων για ραδιοτηλεοπτικές παραγωγές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Καθεστώτων Τελειοποίησης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1751/84 τροποποιείται ως ακολούθως:  1. Το παρακάτω κείμενο προστίθεται στο άρθρο 12 ως παράγραφος 3:  «3. Τα εμπορεύματα που μπορεί να εισάγονται προσωρινά με την επίδειξη και αποδοχή του δελτίου ΑΤΑ απαριθμούνται στο παράρτημα XI.  Οι αρμόδιες αρχές του κράτους μέλους, όπου απαιτείται η θέση των εμπορευμάτων υπό το καθεστώς, μπορούν να επιτρέπουν τη χρήση του δελτίου ΑΤΑ για εμπορεύματα διάφορα εκείνων που απαριθμούνται στο παράρτημα ΧΙ.»  2. Το ακόλουθο κείμενο προστίθεται στο άρθρο 13 παράγραφος 1 ως τρίτη περίπτωση:  «- προσωρινή εισαγωγή υλικού ραδιοφωνικών ή τηλεοπτικών παραγωγών και ανταποκρίσεων, και οχημάτων που έχουν διαμορφωθεί ειδικά για να χρησιμοποιηθούν για το σκοπό αυτό, που εισάγονται από δημόσιους ή ιδιωτικούς οργανισμούς εγκατεστημένους εκτός του τελωνειακού εδάφους της Κοινότητας, εξουσιοδοτημένους από τις αρμόδιες αρχές του κράτους μέλους εισαγωγής για να δεχθούν το υλικό και τα οχήματα αυτά υπό προσωρινή εισδοχή,».  3. Στο παράρτημα Ι:  α) το σημείο 1 αντικαθίσταται ως ακολούθως:  «1. Η προσωρινή εισαγωγή εμπορευμάτων άλλων από αυτά που καθορίζονται στο σημείο 7, χωρίς έγγραφη διασάφηση, διεξάγεται σύμφωνα με τις διατάξεις των άρθρων 12 και 13, εκτός αν άλλως απαιτείται από τις αρμόδιες αρχές.»·  β) προστίθεται το ακόλουθο σημείο 7:  «7. Προσωρινή εισαγωγή υλικού ραδιοφωνικών ή τηλεοπτικών παραγωγών και ανταποκρίσεων, και οχημάτων που έχουν διαμορφωθεί ειδικά για να χρησιμοποιηθούν για το σκοπό αυτό, που εισάγονται από δημόσιους ή ιδιωτικούς οργανισμούς εγκατεστημένους εκτός του τελωνειακού εδάφους της Κοινότητας, εξουσιοδοτημένους από τις αρμόδιες αρχές του κράτους μέλους εισαγωγής για να δεχθούν το υλικό και τα οχήματα αυτά υπό προσωρινή εισδοχή.».  4. Μετά το παράρτημα X παρεμβάλλεται το παράρτημα XI.  Άρθρο 2  Ο παρών κανονισμός εφαρμόζεται από την 1η Ιουλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1985.  Για την Επιτροπή  COCKFIELD  Αντιπρόεδρος  (1) ΕΕ αριθ. L 376 της 31. 12. 1982, σ. 1.  (2) ΕΕ αριθ. L 155 της 14. 6. 1985, σ. 54.  (3) ΕΕ αριθ. L 171 της 29. 6. 1984, σ. 1.  (4) ΕΕ αριθ. L 158 της 18. 6. 1985, σ. 10.  ΠΑΡΑΡΤΗΜΑ  «ΠΑΡΑΡΤΗΜΑ XI  Κατάλογος των εμπορευμάτων των οποίων η προσωρινή εισαγωγή μπορεί να πραγματοποιηθεί με προσκόμιση και αποδοχή ενός δελτίου ΑΤΑ  1.2 // Κανονισμός (ΕΟΚ) αριθ. 3599/82   // Εμπορεύματα   // Άρθρα 7 και 8   // Υλικά επαγγελματικής χρήσης   // Άρθρο 9   // Εμπορεύματα που προορίζονται για παρουσίαση ή χρησιμοποίηση σε έκθεση, πανήγυρη, συνέδριο ή παρόμοια εκδήλωση   // Άρθρο 10   // Αντικείμενο εκπαιδευτικού χαρακτήρα  // Άρθρο 11   // Αντικείμενα επιστημονικού χαρακτήρα  // Άρθρο 15 στοιχείο ε)   // Αντιπροσωπευτικά δείγματα ορισμένης κατηγορίας εμπορευμάτων τα οποία προορίζονται για επίδειξη με σκοπό την επίτευξη παραγγελιών παρόμοιων εμπορευμάτων   // Άρθρο 18 στοιχείο α)   // Κινηματογραφικά φιλμ τυπωμένα και εμφανισμένα θετικά, τα οποία προορίζονται να βγουν στον αέρα πριν από την εμπορική τους χρήση»